Številka: 900-288/2015-3

Datum: 18.9.2015

# Z A P I S N I K

8. seje Sveta Četrtne skupnosti Golovec MOL, ki je bila v sredo, 16.9.2015, ob 17.00 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 10 članov sveta.

**PRISOTNI ČLANI SVETA**: Mila Andrić, Robert Anžič, Helena Anžič, Nina Cankar, Aleš Dakić, Franjo Filipović, Brigita Kastelic, Aleksander Kostić, Aleš Kužnik, Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **10** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 7. redne in 2. izredne seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Predstavitev in potrditev predloga spremembe prostorskega načrta pri pokopališču v Štepanji vasi
4. Oblikovanje sklepa o višini in izplačilu sejnin posameznim članom in predsedniku Sveta ČS Golovec za leto 2015 in obravnava predloga sklepa o prerazporeditvi ostanka sredstev namenjenih za izplačilo sejnin v finančnem načrtu ČS Golovec za leto 2015
5. Razno

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 7. REDNE IN 2. IZREDNE SEJE SVETA ČETRTNE SKUPNOSTI GOLOVEC**

Na predlog zapisnika 7. redne in 2. izredne seje Sveta ČS Golovec ni bilo pripomb.

**PREDLOG SKLEPA 1/8 :**

Svet ČS Golovec MOL potrjuje zapisnika 7. redne in 2. izredne seje Sveta ČS Golovec.

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

Podpredsednik Sveta g. Franjo Filipović je člane Sveta seznanil s problematiko zapuščene parcele na naslovu Pot v dolino 46 v Bizoviku. Na parceli se je razrasel japonski dresnik, ki je eden najbolj invazivnih tujerodnih rastlinskih vrst in se je začel širiti na sosednje parcele. Parcela je močno razraščena, lastniki parcele ne urejajo. Predlagal je, da se najdejo naslovi lastnikov parcele ter se jih s pomočjo pristojnih služb MOL in inšpektorata pozove, da parcelo uredijo.

Podpredsednik Sveta g. Anton Kastelic je posredoval pisno pobudo, s katero Svet ČS Golovec seznanja s pobudo prebivalcev ČS Golovec in uporabnikov pošte na lokaciji Litijska cesta 38, da je omenjena poslovalnica nedostopna gibalno oviranim osebam. Invalidom ter starejšim, ki se težje gibljejo, je onemogočen dostop do prostorov pošte.

Glede na navedeno predlaga, da se na vhodu v poslovalnico pošte na naslovu Litijska cesta 38 postavi klančina oz. se na drugačen način primerno uredi vhod in se s tem odpravijo arhitekturne ovire za gibalno ovirane osebe.

Na podlagi razprave je Predsednik Sveta dal na glasovanje:

**PREDLOG SKLEPA 2/8:**

**Svet ČS Golovec predlaga, da se na Pošto Slovenija d.d. pošlje pobuda o primerni ureditvi vhoda in da se s tem odpravijo arhitekturne ovire za gibalno ovirane osebe.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**Pobuda članov Sveta ČS Golovec o vključitvi zelenih površin v plan vzdrževanja OGDP:**

* zelenica med Jakčevo ulico 2 in OŠ Božidarja Jakca: parc. št. 200/100 in 200/101, k.o. Štepanja vas,
* zelenica pri Skopski 8: parc. št. 200/127 in 200/167 – ob parkirišču, k.o. Štepanja vas,
* zelenica Ob Sotočju : parc. št. 200/31, k.o. Štepanja vas.

Na podlagi razprave je Predsednik Sveta dal na glasovanje:

**PREDLOG SKLEPA 3/8:**

**Svet ČS Golovec se strinja s pobudo o vključitvi zelenih površin v plan vzdrževanja:**

* zelenica med Jakčevo ulico 2 in OŠ Božidarja Jakca: parc. št. 200/100 in 200/101
* zelenica pri Skopski 8: parc. št. 200/127 in 200/167 – ob parkirišču
* zelenica Ob Sotočju : parc. št. 200/31.

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

* Predsednik Sveta ČS Golovec je prisotne seznanil s pobudo g. Grum Marka o ureditvi povezovalne poti med Litijsko in Hruševsko cesto.

G. Grum je lastnik poti (parc. št. 1229/2, k.o.Bizovik). Zaradi prenove Litijske ceste vozniki uporabljajo makadamsko pot za obvoz na Hruševsko cesto in obratno. Zaradi tega je pot poškodovana, pojavljajo se luknje, vozniki vozijo po travi. Predlaga nasutje poti s peskom, da se prekrijejo luknje in se pot uredi, pripravljen je tudi da MOL zemljo odkupi in da se pot asfaltira, saj bi v bodoče pot lahko postala pomembna povezovalna pot med Litijsko in Hruševsko.

Če se zadeva ne bo uredila, bo prisiljen pot zapreti.

Na predlog Predsednika Sveta ČS Golovec se bo pobuda poslala OGDP, MU, MOL.

* Predsednik Sveta je prisotne seznanil z pobudo občank glede ureditve makadamske poti na Poti na Visoko 1b in 1c.

Občanki sta se oglasili na sedežu ČS Golovec in podali pobudo o ureditvi makadamske poti na Poti na Visoko 1b in 1c. Cesta je v zelo slabem stanju, v močnem deževju voda spodkopava pesek, ki ga nanaša ob cesti, kjer pesek obstane, posledično na cesti zastaja voda. Občanki morata sami odmetavati pesek, da voda odteče.

Prav tako prosita, da se pot v zimskem času pluži.

Podali sta tudi pobudo o postavitvi prometnega znaka za kolesarje (prepoved za kolesarje, zapornica), saj kolesarji z nezmanjšano hitrostjo pridrvijo mimo njunega dostopa do hiše in lahko pride do nesreče s tragičnimi posledicami, saj se kolesarjev ne vidi, prav tako kolesarji ne vidijo avtomobilov, ki se iz dvorišča priključijo na pot.

Na podlagi razprave je je Predsednik Sveta dal na glasovanje:

**PREDLOG SKLEPA 4/8:**

**Svet Četrtne skupnosti Golovec se strinja s pobudo o sanaciji in ureditvi makadamske poti na Poti na visoko 1b in 1c, da lahko stanovalci nemoteno uporabljajo pot. Svet ČS Golovec se prav tako strinja, da se pot v zimskem času pluži.**

**Svet ČS Golovec predlaga, da se za varnost kolesarjev namesti opozorilni znak »kolesarji na cesti«.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

* Predsednik Sveta je člane Sveta seznanil s pobudo občanov problema zemljišča na parcelni št. 1242 K.O. Bizovik na Trpinčevi ulici.

Parcela meji na cesto in vozila katera vozijo tam gredo v ovinku tudi po makadamskem delu.

Vozniki vozijo po njihovi parceli, nastajajo velike luknje, katere lastniki zemljišča nasipajo,vendar s tem nastane problem, ker se sosedje razburjajo, da se jim kadi.

Razmišljajo,da bi se problem rešil tako,da bi se vzporedno z asfaltno cesto postavila odbojna graja, predvsem v ovinku.

* Prav tako je člane Sveta seznanil s vprašanji glede ureditve in zgraditve kanalizacije in vodovoda, ki so jih lastniki stanovanjskih hiš na Litijski 136, 138, 138a in 138b poslali na sedež četrtne skupnosti Golovec. Navajamo vprašanja:  
  1. Kdaj se bo naredilo kanalizacijski priključek do parcel do hiše138b? Na tej ulici so hiše 136, 138, 138a in 138b  
  2. Kdaj se bo izdelovala izgradnja vodovoda?  
  3. Kakšna bo višina komunalnega prispevka?

Menijo tudi, da je potrebno najprej narediti kanalizacijo in potem vodovod.

Glede obeh pobud so člani Sveta predlagali, da se o problematiko obvesti pristojne službe (OGDP, MU, MOL, KPL d.d.). Predlagali so tudi, da se za učinkovitejše in hitrejše reševanje problematike skliče sestanek s pristojnimi službami.

**AD 3**

**PREDSTAVITEV IN POTRDITEV PREDLOGA SPREMEMBE PROSTORSKEGA NAČRTA PRI POKOPALIŠČU V ŠTEPANJI VASI**

Člani Sveta so obravnavali predlog spremembe prostorskega načrta pri pokopališču v Štepanji vasi, kjer je navedeno, da se po predlogu spremembe zgradi mrliška vežica in uredi dostop do pokopališča iz parkirišča. Za ta namen bi se del zelenice namenil za parkirišče, del parkirišča pa bi se namenil za izgradnjo mrliške vežice.

Po predlogu OUP, MU, MOL, ter pripombah Četrtne skupnosti je končni predlog oblikovan tako, da se skladno z idejno zasnovo namenska raba ZK-pokopališča razširi za potrebe ureditev pokopališča v območje POG-parkirišča, s čimer je nedvoumno in natančno določena lokacija mrliške vežice ter tudi vse druge ureditve za pokopališče. Posebna opredelitev otoka za odpadke s pokopališča in novega dostopa na pokopališče v OPN MOL ID ni potrebna. Natančneje bodo te rešitve določene v projektu za gradbeno dovoljenje.

Po krajši razpravi je Predsednik Sveta dal na glasovanje:

**PREDLOG SKLEPA 5/8:**

**Svet Četrtne skupnosti Golovec se strinja in podpira predlog spremembe prostorskega načrta pri pokopališču v Štepanji vasi.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 4**

**OBLIKOVANJE SKLEPA O VIŠINI IN IZPLAČILU SEJNIN POSAMEZNIM ČLANOM IN PREDSEDNIKU SVETA ČS GOLOVEC ZA LETO 2015 IN OBRAVNAVA PREDLOGA SKLEPA O PRERAZPOREDITVI OSTANKA SREDSTEV NAMENJENIH ZA IZPLAČILO SEJNIN V FINANČNEM NAČRTU ČS GOLOVEC ZA LETO 2015**

Glede na poročilo o prisotnosti na sejah Sveta ČS Golovec v letu 2015 ter predvidene še ene seje (izračun je za polno udeležbo članov sveta) je predsednik Sveta ČS Golovec prisotne seznanil z zneskom sejnin, ki zaradi neudeležbe nekaterih članov sveta na vseh sklicanih sejah, ne bo izplačan. Po razpravi in na predloge nekaterih društev ter članov Sveta so člani sveta sklenili, da se znesek prerazporedi na

na postavko 016045 - ***Akcije, programi in prireditve ČS Golovec***

Predsednik sveta je dal na glasovanje

**PREDLOG SKLEPA 6/8:**

**Svet ČS Golovec MOL se strinja s prerazporeditvijo sredstev iz naslova sejnin (drugi operativni odhodki, postavka 016016-konto 4029 05) na postavko 016045 (Akcije, programi in prireditve ČS Golovec).**

**RAZNO**

Pod točko razno je predsednik Sveta prisotne seznanil z dejavnostmi katere bo ČS Golovec izvajala v okviru projekta Zelena prestolnica Ljubljane od 4.4. do 24.4. 2016. Omenil je, da se bo v zvezi z programom slackline sestal s predstavniki društva, kateri bodo v času projekta organizirali dogodek, na katerem bodo predstavili dejavnost in izvajali inštrukcije.

Prav tako je predsednik Sveta člane Sveta seznanil z ureditvijo zelenic v Štepanjskem naselju v obliki tematskih parkov. Na to temo se bo sestal s predstavniki fakultete za arhitekturo, kjer bodo obravnavali tudi ureditev nabrežja Ljubljanice. K sodelovanju bodo povabljeni tudi občani. Član Sveta g. Robert Anžič je pripomnil, da je projekt tematskih parkov in ureditev nabrežja Ljubljanice idealna rešitev za izvajanje medgeneracijskega sodelovanja.

**S tem je bil dnevni red izčrpan in seja se je zaključila ob 19.00 uri.**

Zapisal: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec